Sportul preferat al lui Ion Iliescu
Ion Iliescu a dezvăluit, recent, în cadrul unui podcast al fostului ministru al Culturii, Ionuț Vulpescu, despre sporturile care i-au făcut plăcere.
Fostul președinte al României spune că este și acum la fel de entuziasmat de sport cum era și în tinerețe. De altfel, Ion Iliescu a povestit că îi place să se uite la competițiile de snooker. El spune că pentru acest sport este nevoie de o minte anticipativă și de o reacție calculată în fața unui set de posibilități.
În interviul acordat, acesta mai spune că se uită foarte des și la tenis. Ion Iliescu a mai precizat că a fost un mare admirator al lui Roger Federer.
"Privesc lumea sportului cu același entuziasm și păstrez plăcerea de a vedea competițiile de snooker pentru care ai nevoie întotdeauna de o minte anticipativă și de o reacție calculată față de un set de posibilități și de alegeri circumstanțiale.
M-am bucurat să îl întâlnesc pe Ronnie O'Sullivan. L-am văzut jucând pe Jimmy White. La tenis mă uit des, am fost un mare admirator al lui Roger Federer. Am rămas legat de mulți mari campioni ai noștri.", spune fostul președinte în interviul acordat lui Ionuț Vulpescu.
Ion Iliescu a condus Federația de Caiac Canoe
Primul președinte al României de după Nicolae Ceaușescu a mai spus că, în tinerețea sa, a condus Federația de Caiac Canoe.
El a mai spus că a fost apropiat de Ivan Patzaichin la începutul carierei sale.
Pe lângă sport, fostul președinte a mai spus că preferă să citească în continuare ziare pe hârtie.
Fostul președinte al României a mai spus că îi pare rău că nu mai poate merge la teatru și la concerte.
"Am condus cândva Federația de Caiac Canoe. Am fost apropiat de Ivan Patzaichin de la începuturile carierei lui. Citesc în continuare ziare pe hârtie. Îmi pare rău că nu mai merg la teatru și la concerte", a mai dezvăluit Ion Iliescu.
Fostul șef al statului este un fan al sportului, pe care l-a și practicat în tinerețe. Deși nu a făcut performanță, acesta a jucat fotbal, volei și ping-pong.
De asemenea, nu s-a dat înlături nici de la patinat, schiat sau înotat.
Ce pensie primește Ion Iliescu?
Chiar dacă s-a retras din spațiul public, interesul pentru fostul președinte al României, Ion Iliescu, rămâne ridicat printre români. O întrebare frecventă este legată de pensia pe care o primește acesta.
Fostul președinte al României nu primește o sumă neglijabilă lunar, încasând aproximativ 15.000 de lei.
Veniturile lunare ale lui fostului președinte provin din:
- o pensie în valoare de aproximativ 4.000 de lei,
- o indemnizație pentru exercitarea funcției de președinte în cuantum de peste 5.300 de lei,
- o indemnizație de senator în cuantum de 5.000 de lei.